Vita:Tengerimalac

message: Látom valaki kiszedte a Rágcsálók Öregrendjét (Superordo Glires) a rendszertani besorolásból, amikor nem véletlenül tettem bele. Ugyanis a tengerimalacot és hagyományosan a nyúlalakúakat is a Rágcsálók rendjébe sorolják, mivel a modern osztályozás szerint a két rend között csupán az a fontos különbség van, hogy a rágcsálóknak 2, míg a nyúlalakúaknak 4 hosszú rágó-metszőfoguk van. Éppen ezért javaslom az Rágcsálók Öregrendet visszatenni. Lásd még: házinyúl. — TheMexican 2007. január 13., 13:04 (CET)
Szia, The Mexican! Egyetértek, de nem öregrend, hanem meghatározatlan taxoncsoport (angol unranked, német taxon). Az öregrend az Euarchontoglires lenne, ami szintén új rendszertani fogalom. Lásd még: Méhlepényesek! --Adapa 2007. január 14., 01:02 (CET)
thread_title:  A tengerimalac és a nyúl rokonsága 

message: A rendek, családok, stb. neveit nem nagy kezdőbetűvel kell írni? Mert én így tudom, bár lehet, hogy csak keverem a spanyollal, mert ott igen (pl. rágcsálók - los Roedores) —TheMexican 2007. január 14., 14:34 (CET)
A magyarban kisbetűsök, viszont a zárójelben megadott latin nevek már nagybetűsök. --Adapa 2007. január 14., 14:41 (CET)
Rendben ;) —TheMexican 2007. január 14., 14:53 (CET)
thread_title:  Helyesírás 

message: Bocsi, hogy belekontárkodtam, de az a szőr alapú fajta besorolás amihez képek is vannak, egyszerűen nem létezik. A képpel való illusztrálás jó ötlet, de akkor a hivatalos fajtáknak megfelelően tegyük. Amelyik állatot nem lehet ezekbe beilleszteni, az kedvenc, aminek ugyanúgy végtelen változata van, mint a keverék kutyáknak. (és itt jegyezném meg, hogy ez nem előítélet vagy ilyesmi, mert mind kutyából, mind tengerimalacból van "keverékem" és fajtatisztám is)
replies: text: *Pedig azokat a "hivatalos" fajtákat, amelyeket te (vagy valaki) beleszerkesztett a végére, sem más alapján, mint a szőrtípus (hossz és szín) alapján állapították meg. A kutyák nem túl jó hasonlat szerintem, mivel a tengerimalac egy fajhoz tartozik, ahogy az ember is egyetlen fajhoz tartozik, függetlenül attól, hogy milyen a bőrszíne és milyen hosszú a haja, hogy egy durva közelítéssel éljek. A másik, ha már ezt a fajtisztaságot említetted, én ezzel az elmélettel eleve nem értek egyet... ugyanis a tenegerimalac "szakértők" által fajtisztának kikiáltott egyedek is csak a tenyésztők által mesterségesen kreált változatok. Szóval hogy is van ez? Bár én sem vagyok biológus, de ha logikusan gondolkozom, egyik elmélet vagy besorolás sem jobb a másiknál ezen az alapon, csak az a kérdés, kinek az oldaláról közelítjük meg a dolgot. —TheMexican 2007. január 17., 15:58 (CET)
Pedig a kutyáknál is csinálják ezt. A fehér németjuhászokat pl. nem szerették, így pár élelmes ember kiemelte őket, továbbtenyésztette, és hiphopp megszületett a kanadai juhász, aki genetikailag azonos a németjuhásszal, csak épp a szőre fehér. Tudom, hogy ez a besorolás is épp olyan önkényes, csakhogy ez alapján rendezik külföldön és itthon is a kiállításokat. És az is tény, hogy a tenyésztők között is folyik az állandó vita, pláne a törzskönyvezéssel kapcsolatban, de amíg ezt a felosztást fogadják el a bírók és adnak kupát ha az állat megfelel neki, addig ezek a tények a "tudomány jelenlegi állása szerint." :) Dittke 2007. január 20., 19:39 (CET)
thread_title:  '''Tengerimalac fajták''' 

message: Megkérdezhetem, miért lett kivéve a Magyar Tengerimalac Klub linkje, amit betettem? Azért jó lenne, ha a szerkesztők legalább megjelölnék az okát, ha valamit kivesznek a cikkből, főleg olyat, ami megállta a helyét... —TheMexican 2007. január 24., 13:28 (CET)
thread_title:  Linkek